**Sažetak poziva**

„RUGVICA – DUGO SELO

SUSTAV ODVODNJE I PROČIŠĆAVANJA OTPADNIH VODA“

(Projekt Rugvica – Dugo Selo)

1. Cilj poziva

Cilj ovog projekta je usklađivanje aglomeracije Rugvica – Dugo Selo s Okvirnom direktivom o vodama (2000/60/EZ) i Direktivom o odvodnji i pročišćavanju komunalnih otpadnih voda (91/271/EEZ) kako bi se postiglo i očuvalo dobro stanje voda radi zaštite života i zdravlja ljudi, te zaštite vodnih i o vodi ovisnih ekosustava.

Projekt doprinosi prioritetima kroz poboljšanje sustava odvodnje i nadogradnje uređaja za pročišćavanje otpadne vode Rugvica. S tim u vezi, projekt obuhvaća izgradnju novog sustava, odnosno izgradnju 84.646,62 m novih gravitacijskih kolektora, 585,88 m novih tlačnih cjevovoda, 10 crpnih stanica i 3 retencije. Rekonstruirat će se 1.605 m cjevovoda i 1 retencija. Nadogradnja UPOV-a na 28.000 ES i planiran III. stupanja pročišćavanja osigurat će obradu vode do razine kako je definirano u OPKV Direktivi.

Projektom se doprinosi ostvarivanju specifičnog cilja 6ii2: „*Razvoj sustava prikupljanja i obrade otpadnih voda s ciljem doprinosa poboljšanju stanja voda* doprinoseći većoj stopi priključenosti stanovništva na javne sustave odvodnje i većoj količini otpadne vode koja se pročišćava na odgovarajućoj razini nakon prikupljanja Operativnog programa „Konkurentnost i kohezija“ teprovedbi obveza preuzetih tijekom procesa pregovora za pristupanje Republike Hrvatske u EU sadržanih u Ugovoru o pristupanju Republike Hrvatske Europskoj uniji te prenesenih u Višegodišnji program gradnje komunalnih vodnih građevina za razdoblje 2014.-2023.

1. Ukupna raspoloživa sredstva

Ukupna raspoloživa bespovratna sredstva Kohezijskog fonda za projekt „Rugvica-Dugo Selo Sustav odvodnje i pročišćavanja otpadnih voda“ iznose 121.542.125,00 kuna.

1. Raspoloživa sredstva po prijavitelju (min. – maks. iznos ako je relevantno)

Nije primjenjivo.

1. Predviđeni intenzitet potpore

Maksimalna stopa sufinanciranja sredstvima KF-a (u odnosu na iznos prihvatljivih izdataka) utvrđuje se na temelju financijskog jaza izračunatog u skladu s metodološkim smjernicama sadržanim u Vodiču za izradu analize troškova i koristi odnosno u skladu su s delegiranim aktima Komisije iz članka 61. stavka 3. Uredbe (EU) br. 1303/2013. Stopa sufinanciranja za projekt „Rugvica-Dugo Selo Sustav odvodnje i pročišćavanja otpadnih voda“ iznosi 70,22%.

Preostali dio sufinanciranja čini nacionalna komponenta sufinanciranja koja se određuje prema modelu određenom Višegodišnjim programom gradnje komunalnih vodnih građevina koji je donijela Vlada RH (Odluka o donošenju Višegodišnjeg programa gradnje komunalnih vodnih građevina; „Narodne novine“, broj 117/2015).

1. Prihvatljivi prijavitelji

Sukladno Operativnom programu „Konkurentnost i kohezija“ prihvatljivi prijavitelji unutar specifičnog cilja 6ii2 su javni isporučitelj vodnih usluga. Prihvatljivi prijavitelj za projekt „Rugvica-Dugo Selo Sustav odvodnje i pročišćavanja otpadnih voda“ je VODOOPSKRBA I ODVODNJA ZAGREBAČKE ŽUPANIJE d.o.o..

1. Prihvatljive aktivnosti

Aktivnosti koje su prihvatljive za financiranje kako bi se postigao specifični cilj su:

* mjere kojima se povećava priključenost stanovništva na javne sustave odvodnje izgradnjom/obnovom/nadogradnjom javnih sustava odvodnje (uključujući nabavu opreme za čišćenje mreže te otkrivanje i saniranje propusnosti, vozila za čišćenje septičkih jama i druge povezane opreme potrebne za pravilno funkcioniranje sustava odvodnje);
* izgradnja/obnova/nadogradnja uređaja za pročišćavanje otpadnih voda, malih uređaja za pročišćavanje otpadnih voda i septičkih jama (kao malih pojedinačnih uređaja u okviru javnog sustava) i postrojenja za obradu mulja (uključujući nabavu opreme potrebne za pravilno funkcioniranje uređaja);
* provedba odgovarajućih mjera zaštite (primjerice: izgradnja/obnova sustava odvodnje, uređaja za obradu otpadnih voda, malih pojedinačnih sustava, praćenje) u zonama sanitarne zaštite izvorišta.
1. Geografska ograničenja

Projekt se provodi na području Zagrebačke županije konkretnije na području aglomeracije Rugvica – Dugo Selo.

1. Administrativni podaci

S obzirom na to da se radi o izravnoj dodjeli bespovratnih sredstava za strateški projekt rok podnošenja projektnog prijedloga nije unaprijed definiran.